ועדת הכנסת, כנסת 20, פרוטוקול מספר 227, 2017-03-14 10:00

יואב קיש: חברים, שלום, אנחנו מתחילים בבקשה שהיתה בסיום הישיבה הקודמת לפני שנתחיל את הישיבה המיוחדת בנושא באסל גטאס.

יואב קיש: סיימנו את הישיבה שם, עברנו לפה, נשאר לנו נושא אחד ואחרון – בקשת הממשלה להקדמת הדיון בהצעת חוק המרכז למורשת מלחמת ששת הימים, שחרור ירושלים ואחודה, התשע"ז-2017, מ/1120.

יואב קיש: השר יסביר.

זאב אלקין: הצורך הוא מאוד פשוט.

זאב אלקין: מדובר פה בהליך שמנסה להציל את העמותה של גבעת התחמושת מקריסתה ולהפוך אותה לתאגיד ממשלתי.

זאב אלקין: הממשלה סבורה שחשוב מאוד לסיים את הליך החקיקה עד ליום ירושלים ומכאן חשוב מאוד להעביר קריאה ראשונה כבר השבוע.

זאב אלקין: הממשלה אמנם ביקשה פטור מחובת הנחה מכול הקריאות, אני מבין שיושב-ראש הוועדה החליט כרגע להביא להצבעה רק קריאה ראשונה, אז לגבי קריאה ראשונה הצורך נובע מהרצון להעביר כבר היום את החקיקה כדי להתחיל את הליך החקיקה בכנסת.

זאב אלקין: זו חקיקה מורכבת לקחת משהו קיים ולהפוך אותו לתאגיד ממשלתי.

איילת נחמיאס ורבין: כמה כסף זה?

זאב אלקין: > הסכום של הכסף לא מופיע בחוק אבל יש פה תהליך מורכב של חקיקה – לוקחים משהו קיים, "מלבישים" עליו את המתכונת הממשלתית והמשמעות היא שהמדינה תיקח את זה.

איילת נחמיאס ורבין: עושים הלאמה של עמותה.

זאב אלקין: > זו הסיבה לדחיפות.

יואב קיש: תודה רבה.

יואב קיש: אני מעלה את זה להצבעה.

יואב קיש: אני מבקש רק מחברי ועדה להצביע.

יואב קיש: מי שבעד ירים את ידו.

יואב קיש: מי נגד?

איילת נחמיאס ורבין: זה לא בעד ההדחה, חברים – שהתקשורת לא תטעה – זה לא בעד ההדחה.

יואב קיש: כן, זה לא, אנחנו עדיין לא בישיבה.

יואב קיש: מי נמנע?

יואב קיש: בעד – 7

יואב קיש: נמנעים – אין

יואב קיש: אוקיי, ההצעה התקבלה.

יואב קיש: אני נועל את הישיבה הקודמת ואני פותח את הישיבה הנוכחית.